ບັນດາຜູ້ສະໝັກເລືອກຕັ້ງ ປ. ອັຟການິສຖານ ເຫັນດີໃຫ້ ກວດສອບເບິ່ງ ບັດເລືອກຕັ້ງ (ວີດີໂອ)
ການເຫັນດີ ມີຂຶ້ນ ຫຼັງຈາກ ລມຕ ການຕ່າງປະເທດ ສຫລ ທຳການໂອ້ລົມສົນທະນາ ມື້ທີສອງ ກັບທ່ານ Abdullah Abdullah, ທ່ານ Ashraf Ghani ແລະ ປ. Hamid Karzai.
ທ່ານ John Kerry ລັດຖະມົນຕີການຕ່າງປະເທດສະຫະລັດ ກ່າວວ່າ ບັນດາຜູ້ສະໝັກຮັບເລືອກຕັ້ງປະທານາທິບໍດີຂອງ ອັຟການິສຖານ ທັງສອງທ່ານ ໄດ້ຕົກລົງເຫັນດີນຳການກວດ ສອບໂດຍເຕັມ ເບິ່ງບັດເລືອກຕັ້ງ ແລະໃຫ້ຄຳໝັ້ນສັນຍາທີ່ ຈະຍອມປະຕິບັດຕາມຜົນຂອງການກວດສອບເບິ່ງນັ້ນ ໃນການກ່າວຕໍ່ກອງປະຊຸມນັກຂ່າວໃນແລງວັນເສົາວານນີ້ ກັບ ບັນດາຜູ້ສະໝັກປະທານາທິບໍດີຮອບຊີ້ຂາດ ຄື ທ່ານ Abdullah Abdullah ແລະທ່ານ Ashraf Ghani ທ່ານ Kerry ກ່າວວ່າ ທີ່ໄດ້ປ່ອນໄປໃນທົ່ວປະເທດຈະຖືກ ກວດສອບເບິ່ງໃນນະຄອນຫຼວງຄາບູລ ຈະເລີ້ມຂຶ້ນພາຍໃນ 24ຊົ່ວໂມງຂ້າງໜ້ານີ້ ພວກກຳລັງຮັກສາຄວາມປອດໄພ ISAFຈະຂົນສົ່ງພວກບັດເລືອກຕັ້ງທັງໝົດຢ່າງປອດໄພຈາກ ທົ່ວປະເທດ ສຳລັບໃຫ້ພວກນັກສັງເກດການນາໆຊາດທີ່ໄດ້ສະເໜີໂດຍສະຫະປະຊາຊາດ ເພື່ອໃຫ້ກວດສອບເບິ່ງບັດເລືອກຕັ້ງທັງໝົດ ທ່ານ Kerry ກ່າວວ່າ ການດຳເນີນຂັ້ນຕອນດັ່ງກ່າວຈະໃຊ້ເວລາຫຼາຍອາທິດ ແລະທ່ານ ຍັງກ່າວເຊັ່ນກັນວ່າ ປະທານາທິບໍດີ Hamid Karzai ທີ່ຈະພົ້ນຈາກຕຳແໜ່ງໄປ ໄດ້ຕົກລົງ ທີ່ຈະເລື່ອນວັນທຳພິທີເຂົ້າຮັບຕຳແໜ່ງຂອງປະທານາທິບໍດີຄົນໃໝ່ອອກໄປອີກ ເພື່ອໃຫ້ເວລາແກ່ການກວດສອບເບິ່ງບັດເລືອກຕັ້ງຄືນໃໝ່ນັ້ນ ບັນດາຜູ້ສະໝັກທັງສອງທ່ານ ກ່າວວ່າ ພວກເຂົາເຈົ້າເຫັນດີວ່າ ຜູ້ຊະນະຈະເປັນປະທາ ນາທິບໍດີຄົນຕໍ່ໄປ ແລະຈະປະກອບຄະນະລັດຖະບານສາມັກຄີຊາດຂຶ້ນໃນທັນທີ ທ່ານ Ashraf Ghani ກ່າວວ່າ ວິທີທີ່ “ຈະບໍ່ນຳຜົນປະໂຫຍດມາໃຫ້ ແກ່ອັຟການິສຖານ ແຕ່ລັດຖະບານສາມັກຄີຊາດ  ແລະສະແດງໃຫ້ເຫັນວ່າ ລັດຖະບານ ມີຄວາມໝັ້ນໝາຍເພື່ອຄວາມຢູ່ດີກິນດີ ຂອງທຸກໆຄົນ ບັນດາຜູ້ສະໝັກທັງສອງຕ່າງກໍອ້າງເອົາໄຊຊະນະໃນການເລືອກຕັ້ງຮອບຊີ້ຂາດໃນວັນທີ 14 ເດືອນມິຖຸນາຜ່ານມາເພື່ອຂຶ້ນດຳລົງຕຳແໜ່ງແທນທ່ານ Karzai ນັ້ນ ຄວາມເຄັ່ງຕຶງ ຫຼັງການປ່ອນບັດເລືອກຕັ້ງໄດ້ເພີ່ມຂຶ້ນສູ່ລະດັບສູງ ທ່າມກາງການກ່າວຫາຕ່າງໆທີ່ວ່າມີການສໍ້ໂກງບັດເລືອກຕັ້ງ ໃນເວລາພຽງບໍ່ເທົ່າໃດເດືອນ ກ່ອນພວກທະຫານນາໆຊາດກຳ ນົດຈະຖອນອອກຈາກປະເທດໄປນັ້ນ